Yolanda Molins presenta ‘Crónicas de azafrán’ a la Casa de Cultura
2025-07-24

Endinsar-te en la lectura d’un nou llibre sempre et porta a conéixer històries, personatges i situacions que et fan deixar volar la teua imaginació, oblidar-te del teu moment present i, fins i tot, ser part de moltes d’elles.

Això és el que succeeix quan lliges Crónicas de azafrán, de l’autora Yolanda Molins, que es presentarà a la Casa de Cultura de Burjassot dijous que ve 24 d’octubre, a les 19.00 hores, dins de les accions de foment de la lectura de les Biblioteques Municipals. La presentació comptarà també amb l’assistència de la il·lustradora del llibre, Daniela (letarwarlen).

Aquesta col·lecció de relats, embastats de manera exquisida per Yolanda, fan que a cada línia que lliges, les emocions estiguen a flor de pell i que les experiències i situacions que viuen els protagonistes et emporten a parcel·les de la cotidianeidad, sent molt fàcil veure’t identificada o identificat.

Cada història és una finestra a mons diversos, impregnats de la riquesa i el color que només el safrà pot aportar. Des d’aventures en terres llunyanes fins a introspeccions profundes en l’ànima humana, aquestes cròniques faran viatjar al lector sense moure’s del lloc, assaborint cada paraula amb la intensitat d’una espècie rara i preciosa.

Nascuda a Jaén, Yolanda ha crescut a València i, durant molts anys, la seua vida ha estat lligada a la de Burjassot pertanyent, actualment, a l’Associació Teatral Paraules i Dones i al grup de corredors populars Burjapower. Sempre treballant en l’atenció al públic principalment com a agent immobiliària, Yolanda té una font inesgotable d’experiències i històries que nodreixen la seua escriptura.

Una dona empàtica i amb gran sensibilitat que plasma en cada línia el millor de la seua imaginació…o serà de la realitat?…el 24 d’octubre estàs convidat a descobrir-ho.